2003. március 31. – ülés 

30/2003. (III. 31.) sz. Ök. határozat:
Dunaharaszti Önkormányzat Képviselő-testülete úgy dönt, hogy a Polgármesteri Hivatal Jegyzőjének 2003. július 3-tól Pethő Zoltánt nevezi ki. A kinevezés határozatlan időre szól. Illetményét a köztisztviselők jogállásáról szóló 1992. évi XXIII. tv. szerint kell megállapítani.

31/2003. (III. 31.) sz. Ök. határozat:
Dunaharaszti Önkormányzat Képviselő-testülete 2003. április1-től 2003. július 2-ig Pethő Zoltánt bízza meg a jegyzői feladatok ellátásával.

32/2003. (III. 31.) sz. Ök. határozat:
Dunaharaszti Önkormányzat Képviselő-testülete úgy dönt, hogy a DHRV Dunaharaszti Regionális Városüzemeltetési Kft. 50.000.000.-Ft-os törzstőkéjéből Dunaharaszti Önkormányzat 25.010.000.-Ft-os törzsbetét részének 20.000.000.-Ft-os, nem pénzbeli hozzájárulás-részét a Dunaharaszti 4253. hrsz-ú, természetben Dunaharaszti, Fő út 46. szám alatt található ingatlan képezze.
Felelős: 	Dr. Szalay László polgármester
Határidő: 	azonnal

33/2003. (III. 31.) sz. Ök. határozat:
Dunaharaszti Önkormányzat Képviselő-testülete úgy dönt, hogy a DHRV Dunaraszti Regionális Városüzemeltetési Kft. Felügyelő Bizottságába Daróczi Pál és Szlekovics Csaba képviselőket választja.
Felelős: 	Dr. Szalay László polgármester
Határidő: 	azonnal

34/2003. (III. 31.) sz. Ök. határozat:
Dunaharaszti Önkormányzat Képviselő-testülete az 1/2003. (II.25.) sz. Ök. rendelet V/3.során található intézmények központosított felújítási keretének terhére a határozat mellékletében található célok megvalósításával egyetért. A keretösszeg feletti rendelkezési joggal, a pályázatok kiírásának felügyeletével, illetve a döntéshozatallal a Polgármestert bízza meg. (határozat melléklete a jkv.2.sz.mellékletét képezi)
Felelős: 	Dr. Szalay László polgármester
Határidő: 	azonnal

35/2003. (III. 31.) sz. Ök. határozat:
Dunaharaszti Önkormányzat Képviselő-testülete úgy dönt, hogy az energiaracionalizálási program közbeszerzési eljárásának Bíráló Bizottságába delegált tagok névsora a következő:
-	Vörös Erzsébet
-	Fülöp László
-	Luttenberger Gusztáv
-	Kis Tiborné
-	Smidt Tamás
Felelős: 	Dr. Szalay László polgármester
Határidő: 	azonnal

36/2003. (III. 31.) sz. Ök. határozat:
Dunaharaszti Önkormányzat Képviselő-testülete úgy dönt, hogy Makay László főállású alpolgármester illetményét havi 380.000.-Ft-ban állapítja meg.
Felelős: 	Dr. Szalay László polgármester
	Határidő: 	azonnal

37/2003. (III. 31.) sz. Ök. határozat:
Dunaharaszti Önkormányzat Képviselő-testülete úgy dönt, hogy a digitális térfigyelő rendszer kiépítését elrendeli. A program teljes	 végrehajtásához szükséges 7.864.000.-Ft-ot a 2003. évi költségvetés módosításával, az alábbi források felhasználásával biztosítja:
2003. évi költségvetésből
		IV. Közrendvédelem 3.sor: térfigyelő kamerarendszer fejlesztése	4.000 eFt
		IV. Közrendvédelem 1. sor: közterületi biztonsági szolgálat 		3.864 eFt
	Összesen:								7.864 eFt
	Felelős: 	Dr. Szalay László polgármester
	Határidő: 	azonnal

38/2003. (III. 31.) sz. Ök. határozat:
Dunaharaszti Önkormányzat Képviselő-testülete úgy dönt, hogy a földutak tervezésére kiírt pályázat nyertese a PLANEX –X Bt. (2300 Ráckeve, Bem u.25/a.) bruttó 8.750 eFt-os árajánlatával. A tervezői díjból 3.000 eFt az építési engedélyek beszerzése után a 2003. évi költségvetésben rendelkezésre álló keretből fizetendő, a fennmaradó bruttó 5.750 eFt-ot a Képviselő-testület a 2004 évi költségvetési rendeletében biztosítja.
Felelős: 	Dr. Szalay László polgármester
	Határidő: 	azonnal

39/2003. (III. 31.) sz. Ök. határozat:
Dunaharaszti Önkormányzat Képviselő-testülete a Déli Iparterületen létesítendő aszfaltkeverő üzem megközelítését biztosító 51. sz. főúti félcsomópont építésével egyetért. Ennek megvalósítása érdekében megbízza a polgármestert a 0178/42, 0184/3, 0137/51 hrsz-ú ingatlanok és a 0145/2, 0183, 0100/3 hrsz-ú önkormányzati utak területét érintő telekcsoport újraosztási megállapodást az érintett tulajdonosokkal történő megkötésével, azzal, hogy az önkormányzati utak összes területe az új, kialakult állapotban 2309 m2-rel növekszik, a telekalakítás és az útépítés költségei az Önkormányzatot nem terhelik.
Felelős: 	Dr. Szalay László polgármester
	Határidő: 	folyamatos

40/2003. (III. 31.) sz. Ök. határozat:
Dunaharaszti Önkormányzat Képviselő-testülete a Monaco Kft. által kezdeményezett vízisport és pihenési célú beruházással egyetért. Ezek megvalósítása érdekében megbízza a polgármestert a 092/42, 0131, 0133/10 hrsz-ú ingatlanok és a 0100/2, 0104/2, 0132/1 hrsz-ú önkormányzati utak területét érintő telekcsoport-újraosztási megállapodásnak az érintett tulajdonosokkal történő megkötésével, azzal, hogy az önkormányzati utak összes területe az új, kialakult állapotban maradjon változatlan, továbbá a természetvédelmi területként nyilvántartott 0133/10 hrsz-ú ingatlanból a valós állapotnak megfelelően, a védendő növényeket tartalmazó, a geodéziai bemérés szerinti 1415 m2 területet a védett besorolás megtartása mellett külön helyrajzi számra kell leválasztani. A telekalakítás költségei az Önkormányzatot nem terhelik.
Felelős:		Dr. Szalay László polgármester
Határidő: 	folyamatos

41/2003. (III. 31.) sz. Ök. határozat:
Dunaharaszti Önkormányzat Képviselő-testülete úgy dönt, hogy az építésügyi szakértő szakvéleménye alapján a „Duna Camping” bérlője által végzett beruházásokat egyelőre nem ismeri el, azok egy későbbi megegyezéses tárgyalás alapját képezhetik. A megegyezés lényege az, hogy az önkormányzat milyen egyezség árán szüntetheti meg a bérleti szerződést. Képviselő-testület felhatalmazza a polgármestert arra, hogy kezdjen tárgyalásokat, és vizsgálja meg a jogi lehetőségét annak, hogyan lehet a legkisebb érdekellentét és érdeksérelem mellett a bérleti szerződést megszüntetni.
Felelős: 	Dr. Szalay László polgármester
Határidő: 	folyamatos

42/2003. (III. 31.) sz. Ök. határozat:
Dunaharaszti Önkormányzat Képviselő-testülete úgy dönt, hogy
•	DUNAHARASZTI KIVÁLÓ PEDAGÓGUSA ELISMERŐ CÍM
•	DUNAHARASZTI GYERMEKEIÉRT ELISMERŐ CÍM
adományozásáról 2003. május 31-ig a rendelet tervezetet elkészíti.
Felelős: 	Dr. Szalay László polgármester
Határidő: 	2003. május 31.

43/2003. (III. 31.) sz. Ök. határozat:
Dunaharaszti Önkormányzat Képviselő-testülete úgy dönt, hogy Dunaharaszti szülötte, a nagy orientalista és India-kutató, BAKTAY ERVIN  részére, halálának 40. évfordulója alkalmából 2003. május 7-én posztumusz díszpolgári címet adományoz. 
Felelős:  	Dr. Szalay László polgármester
	Határidő: 	2003. május 7.

44/2003. (III. 31.) sz. Ök. határozat:
Dunaharaszti Önkormányzat Képviselő-testülete úgy dönt, hogy a Baktay Ervin Gimnázium és Vízügyi Szakközépiskola fenntartói jogát megtartja.
Felhatalmazza a polgármestert, hogy mielőbb nyújtson be előterjesztést annak érdekében, hogy a gimnázium racionálisan, finanszírozási szempontból megfelelőbben működjön.
Felelős: 	Dr. Szalay László polgármester
	Határidő: 	2003. július 31.

45/2003. (III. 31.) sz. Ök. határozat:
Dunaharaszti Önkormányzat Képviselő-testülete úgy dönt, hogy a Dunaharasztiban működő védőnői szakfeladat körzetszámát 2003. március 1-től hétről hatra csökkenti, s ennek megfelelően utasítja a Városi Kincstárat az OEP-finanszírozás módosításának végrehajtására, valamint a hat körzet kialakítására.
Felelős: 	Schuszter Antal, a Kincstár vezetője
Határidő:	azonnal

46/2003. (III.31.) sz Ök. határozat:
Dunaharaszti Önkormányzat Képviselő-testülete úgy dönt, hogy a Dunaharaszti, Dózsa Gy. út 27. sz.3. ajtószám alatti önkormányzati lakást Kiss Zsuzsanna részére – szakember elhelyezése céljából – 2003. április 1-től meghatározott időre, 2004. március 31-ig bérbe adja. A lakás havi bérleti díja 16.680.-Ft.
Felelős: 	Dr. Szalay László polgármester
	Határidő: 	30 nap

47/2003. (III. 31.) sz. Ök. határozat:
Dunaharaszti Önkormányzat Képviselő-testülete úgy dönt, hogy a Dunaharaszti, Dózsa Gy. út 25. sz. 1. ajtószám alatti, a Pest Megyei Mozgáskorlátozottak Dunaharaszti Városi és Környéki Egyesülete részére 2003. december 31-ig bérbe adott iroda bérleti díjának 50 %-át elengedi. A Képviselő-testület félévenként tájékoztatást kér az Egyesület működéséről.
Felelős: 	Dr. Szalay László polgármester
	Határidő: 	azonnal

48/2003. (III. 31.) sz. Ök. határozat:
Dunaharaszti Önkormányzat Képviselő-testülete elviekben hozzájárul ahhoz, hogy a tulajdonát képező Dh. 3530 hrsz-ú, 1050 m2 nagyságú, beépítetlen terület megnevezésű, természetben Dh. Baktay téren található ingatlanon a Janó Kisduna Kft. lakóépületet építsen. Az átadott földterület ellenértékeként az Önkormányzat 175m2 földszinti üzlethelyiség tulajdonjogát szerzi meg. Felhatalmazza a Polgármestert, hogy a további egyeztetéseket lefolytassa.
	Felelős: 	Dr. Szalay László polgármester
	Határidő: 	folyamatos

49/2003. (III. 31.) sz. Ök. határozat:
Dunaharaszti Önkormányzat Képviselő-testülete úgy dönt, hogy a tulajdonát képező Dunaharaszti, Baktay téren található, Dh. 3534/1/G hrsz-ú, 27 m2 nagyságú üzlethelyiséget a Bolgár Kisebbségi Önkormányzat részére térítésmentesen, határozatlan időre használatba adja. A helyiség közüzemi költségeit a kisebbség fizeti.
Felelős: 	Dr. Szalay László polgármester
Határidő: 	azonnal

50/2003. (III. 31.) sz. Ök. határozat:
Dunaharaszti Önkormányzat Képviselő-testülete úgy dönt, hogy a tulajdonát képező Dunaharaszti, Andrássy u. 32. sz. 4.ajtószám alatti lakás bérleti jogviszonyának megszüntetéséért a bérlő, Kovácsné Szűcs Györgyi részére 1.800.000.-Ft-ot fizet. Az összeg kifizetésének feltétele a lakásból való kiköltözés és kijelentkezés.
Felelős: 	Dr. Szalay László polgármester
	Határidő: 	30 nap

51/2003. (III. 31.) sz. Ök. határozat
Dunaharaszti Önkormányzat Képviselő-testülete úgy dönt, hogy a Dh. 3824 hrsz-ú, összesen 1032m2 nagyságú ingatlanon lévő 1400/2666 tulajdoni részét forgalomképes vagyonelemnek nyilvánítja, és azt Czibi J. Tamás, Szabó Judit és Szabó Erika, valamint Nyitrai Péter társtulajdonosok részére - az adásvételi szerződésekben részletezett arányok szerint - 2.500.000.-Ft vételáron értékesíti. A vételár teljes összegének kifizetését követően az Önkormányzat az ingatlan-nyilvántartási átvezetéshez hozzájárul.
Felelős: 	Dr. Szalay László
Határidő: 	szerződéskötésre 30 nap

52/2003. (III. 31.) sz. Ök. határozat
Dunaharaszti Önkormányzat Képviselő-testülete a Gyermekjóléti Szolgálat 2002. évi tevékenységéről és működéséről szóló beszámolót elfogadja.

53/2003. (III. 31.) sz. Ök. határozat:
Dunaharaszti Önkormányzat Képviselő-testülete a Szociális és Egészségügyi Bizottság 2002. évi szociális célú támogatások felhasználásáról szóló beszámolóját elfogadja.

Z 54/2003. (III. 31.) Ök. sz. határozat: TITKOS